બીજી ઈનિંગમાં જસપ્રીત બુમરાહે 85 રન આપીને 5 વિકેટ જ્યારે ઈશાંતે 2 વિકેટ મળી હતી. અશ્વિન, મોહમ્મદ શમી અને હાર્દિક પંડ્યાને 1-1 વિકેટ મળી હતી. પહેલી ઈનિંગમાં માત્ર 161 રન બનાવનારી ઈંગ્લેન્ડની ટીમ બીજી ઈનિંગની શરૂઆત પણ ખરાબ રહી હતી. ચોથા દિવસના પહેલા જ સેશનમાં તેમણે 4 વિકેટ ગુમાવી દીધી હતી. ત્યાર બાદ જોસ બટલર અને બેન સ્ટોકની જોડીએ ચોથી વિકેટ માટે 169 રનની પાર્ટનરશિપ કરતા ભારતને જીતથી દૂર રાખ્યું હતું.